open-index/open-wikipedia-markdown huggingface dataset:
103ο Κογκρέσο των Ηνωμένων Πολιτειών

Το **Εκατοστό Τρίτο Κογκρέσο των Ηνωμένων Πολιτειών** ήταν μία σύνθεση του νομοθετικού κλάδου της ομοσπονδιακής κυβέρνησης των Ηνωμένων Πολιτειών, αποτελούμενο από τη Γερουσία των ΗΠΑ και τη Βουλή των Αντιπροσώπων των Ηνωμένων Πολιτειών. Συνήλθε στην Ουάσινγκτον, Π. Κ. από τις 3 Ιανουαρίου 1993 μέχρι τις 3 Ιανουαρίου 1995, κατά τα δύο πρώτα έτη της προεδρίας του Μπιλ Κλίντον. Η κατανομή των εδρών στη Βουλή των Αντιπροσώπων βασίστηκε στην Αμερικανική απογραφή του 1990. Αμφότερα τα σώματα είχαν πλειοψηφία των Δημοκρατικών.

## Μείζονα γεγονότα
*20 Ιανουαρίου 1993: Ο Μπιλ Κλίντον διαδέχεται τον Τζορτζ Χ.Ο. Μπους ως ο 42ος Πρόεδρος των Ηνωμένων Πολιτειών.
*26 Φεβρουαρίου 1993: Βομβιστική επίθεση στο Παγκόσμιο Κέντρο Εμπορίου: Στη Νέα Υόρκη, ένα φορτηγάκι με μια βόμβα σταθμευμένο κάτω από τον Βόρειο Πύργο του Παγκόσμιου Κέντρου Εμπορίου εκρήγνυται, σκοτώνοντας 6 και τραυματίζοντας πάνω από 1.000.
*28 Φεβρουαρίου 1993: πράκτορες της Δίωξης Αλκοόλ, Καπνού, Όπλων και Εκρηκτικών έκαναν επιδρομή στον συγκρότημα της αίρεσης των Δαβιδιανών στο Ουέικο, μέ ένταλμα σύλληψης τον αρχηγό τους Ντέιβιντ Κόρες για παραραβάσεις του ομοσπονδιακού νόμου για οπλοφορία. Στην επιδρομή σκοτώθηκαν 4 πράκτορες και 5 Δαβιδιανοί.
*19 Απριλίου 1993: λήγει η πολιορκία του συγκροτήματος μετά από 51 ημέρες, η οποία καταλήγει με φωτιά στην οποία σκοτώθηκαν 76 άτομα, μεταξύ των οποίων και ο Κόρες.
* 3 Οκτωβρίου 1993: Ο Αμερικανικός Στρατός διεξάγει την Επιχείρηση Γοτθικό Φίδι στην πόλη του Μογκαντίσου της Σομαλίας. Δύο UH-60 Blackhawk καταρρίπτονται και η επιχείρηση αφήνει πάνω από 1000 Σομαλούς νεκρούς και πάνω από 73 Αμερικανούς τραυματίες, 19 νεκρόυς, και έναν αιχμάλωτο.
* 17 Ιανουαρίου 1994: Ο σεισμός του Νόρθριτζ του 1994, μεγέθους 6,7, πλήττει την Κοιλάδα Σαν Φερνάντο του Λος Άντζελες στις 4:31 π.μ., σκοτώνοντας 72 και αφήνοντας άστεγους 26.029 ανθρώπους.
* 22 Φεβρουαρίου 1994: Ο Όλντριτς Έιμς και η σύζυγός του κατηγορούνται για κατασκοπεία υπέρ της Σοβιετικής Ένωσης.
* 28 Φεβρουαρίου 1994: 4 F-16 των Ηνωμένων Πολιτειών καταρρίπτουν 4 Σερβικά J-21s πάνω από τη Βοσνία και Ερζεγοβίνη για παραβίαση της ζώνης απαγόρευσης πτήσεων της Επιχείρησης Deny Flight.
* 19 Σεπτεμβρίου 1994: Αμερικανικά στρατεύματα στην Αϊτή.
* 1 Οκτωβρίου 1994: Το Παλάου ανεξαρτητοποιείται καί γίνεται συνδεδεμένο κράτος με βάση το Σύμφωνο Ελεύθερης Σύνδεσης. 
*8 Νοεμβρίου 1994: Ο Αντιπρόσωπος της Τζόρτζια Νιουτ Γκίνγκριτς οδηγεί το Ρεπουμπλικανικό Κόμμα στην ανάληψη του ελέγχου της Βουλής και της Γερουσίας στις ενδιάμεσες κογκρεσιακές εκλογές, πρώτη φορά μέσα σε τέσσερις δεκαετίες που ο Ρεπουμπλικανοί διασφαλίζουν τον έλεγχο αμφότερων των σωμάτων του Κογκρέσου.

## Κομματική σύνοψη
### Γερουσία

### Βουλή των Αντιπροσώπων

## Ηγεσία
### Γερουσία

* Πρόεδρος της Γερουσίας: Νταν Κουέιλ (Ρ), μέχρι τις 20 Ιανουαρίου 1993
** Αλ Γκορ (Δ), από τις 20 Ιανουαρίου 1993
* Προσωρινός πρόεδρος: Ρόμπερτ Μπυρντ (Δ)

## Παραπομπές


## Εξωτερικοί σύνδεσμοι
* Biographical Directory of the U.S. Congress 
* U.S. House of Representatives: Congressional History 
* U.S. Senate: Statistics and Lists

Κατηγορία:Πολιτική των Ηνωμένων Πολιτειών
Νησιώτικα

**Νησιώτικα** ή αλλιώς Νησιώτικος Χορός, είναι το είδος της μουσικής και όνομα της κατηγορίας των τραγουδιών και των χορών των Ελληνικών Νησιών, που παίζονται από ομογενείς και είναι διαδεδομένα σήμερα, μεσω της Ελληνικής Μουσικής, σε όλη την Ελλάδα, την Κύπρο, την Αυστραλία, την Αμερική και αλλού.

Το Αιγαίο έχει μια γνωστή παράδοση λαϊκών χορών, η οποία προέρχεται από τους χορούς της Αρχαίας Ελλάδας, όπως: ο συρτός, ο καλαματιανός, η σούστα, ο μπάλος, ο ικαριώτικος, ο πεντοζάλης και άλλοι. Τη νησιώτικη μουσική τη συναντούμε στα σημερινά τραγούδια. Η λύρα είναι το πιο γνωστό όργανο λαϊκής τέχνης στα νησιώτικα καθώς και άλλα, όπως το λαούτο, το βιολί, το μπουζούκι, η ασκομαντούρα με ελληνικά χαρακτηριστικά που ποικίλλουν.

Τα νησιώτικα συναντούνται στην παραδοσιακή μουσική σε πολλά μουσικά είδη χορών, κυρίως στα Νησιά του Αιγαίου, όπως στους Νησιώτικους Συρτούς, τη Λαϊκή Μουσική, τις Μαντινάδες, ενώ υπάρχουν και εξέχοντα στοιχεία του χορού, μέσω της Κρητικής μουσικής.
## Ηχητικό αρχείο
μικρογραφία|αριστερά|Συρτός

## Νησιώτικοι Χοροί

* Συρτός
* Ικαριώτικος
* Μπαλαριστός
* Καλαματιανός
* Καλυμνιώτικος
* Κυπριακός
* Μπάλος
* Πεντοζάλης
* Σούστα

## Πηγές
* Μusipedia, Νησιώτικα

Κατηγορία:Ελληνικοί χοροί
Κατηγορία:Λαϊκή και Παραδοσιακή Μουσική
Κατηγορία:Μουσική στην Ελλάδα
Κατηγορία:Νησιώτικο τραγούδι
Κωνσταντίνος Μπαλτάς

Ο **Κωνσταντίνος (Κωστής) Μπαλτάς** ήταν αγωνιστής της Ελληνικής Επανάστασης του 1821, γεννημένος στις Σέρρες της Μακεδονίας.

## Βιογραφικά στοιχεία
Ο Κωστής Μπαλτάς γεννήθηκε στα τέλη του 18ου αιώνα στις Σέρρες της Μακεδονίας. Με την έναρξη της επανάστασης στρατολογήθηκε στα σώματα που πολέμησαν στην περιοχή. Μετά την αποτυχία της επανάστασης στη Χαλκιδική κατήλθε στη νότια Ελλάδα όπου συνέχισε τον αγώνα από διάφορες θέσεις. Εξελίχθηκε σε δεινό πυροβολητή. Μετείχε στην Τρίτη πολιορκία του Μεσολογγίου, όπου του ανατέθηκαν ως πυροβολητή, τα δύο μεγάλα αλλά μισοχαλασμένα κανόνια της τάπιας του Τερίμπελε. Τον Απρίλιο του 1825 όταν τα στρατεύματα του Μεχμέτ Ρεσίτ Κιουταχή επιτέθηκαν στο φρούριο του Μεσολογγίου κατά την πρώτη φάση της πολιορκίας, ήταν στην πρώτη γραμμή άμυνας προσπαθώντας να αναχαιτίσει τους επιτιθέμενους. Υπήρξε ο πρώτος νεκρός κατά την επιτυχή εκείνη κατάληξη της μάχης, για τους Έλληνες.
## Πηγές
* Επετειακή ομιλία του κ.Πάνου Πουλή, Ομότιμου Καθηγητή Πανεπιστημίου Θράκης, στη Μεγάλη Αίθουσα Τελετών του Καποδιστριακού Πανεπιστημίου Αθηνών για την 186η Επέτειο της Εξόδου της Φρουράς του Μεσολογγίου, 13 Απριλίου 2012
* Φρούριο Ιεράς Πόλης Μεσολογγίου, Σύντομο Χρονικό, Νικόλαος Κολόμβας, Αθήνα 2006 

Κατηγορία:Αγωνιστές του 1821
Κατηγορία:Ιστορία των Σερρών
Μαγγίνας

Το όνομα **Μαγγίνας** μπορεί να αναφέρεται
# στον πολιτικό Βασίλη Μαγγίνα,
# στον αθλητή στίβου Δήμο Μαγγίνα,
# στο μουσικό Κώστα Μαγγίνα,
# στον εθνικό ευεργέτη Σπυρίδωνα Μαγγίνα,
# στον αγωνιστή του 1821 Τάτση Μαγγίνα,
# στο χωριό Συκάμινο της Αττικής.

Κατηγορία:Ελληνικά επώνυμα
Παύλος Ιωάννου (αποσαφήνιση)

Με το όνομα **Παύλος Ιωάννου** μπορεί να αναφέρονται τα παρακάτω πρόσωπα:

*Παύλος Ιωάννου (πανεπιστημιακός) (1824-1897), Έλληνας πανεπιστημιακός και ιατρός.
*Παύλος Ιωάννου (ιεράρχης) (1947-2019 ), Έλληνας ιεράρχης και εκκλησιαστικός συγγραφέας.
*Παύλος Ιωάννου (Paul Jivan) (1991- ), Έλληνας τραγουδιστής και δημοσιογράφος.

## Δείτε επίσης
* Ιωάννου (αποσαφήνιση)
Σολ Βολιβίας

thumb|220px| Αργυρό νόμισμα των 8 σολ του 1853.

Το **σολ** ήταν το νόμισμα της Βολιβίας από το 1827 έως και το 1864. Δεν υπήρχαν υποδιαιρέσεις του νομίσματος αυτού  ωστόσο 16 σολ ήταν ίσα με 1 σκούδο. Το σολ αντικατέστησε το ισπανικό αποικιακό ρεάλ με ισοτιμία 1/1 και αντικαταστάθηκε από το μπολιβιάνο με ισοτιμία 8 σολ = 1 μπολιβιάνο. Δεν εκδόθηκαν ποτέ χαρτονομίσματα του σολ.

## Κέρματα
Το 1827 κόπηκαν τα πρώτα αργυρά νομίσματα των ½, 1, 2, 4 και 8 σολ.  Ακολούθησαν οι εκδόσεις  από χρυσό του 1 και 8 σκούδο το 1831 και ½, 2 και 4 σκούδο το 1834. Αργυρά νομίσματα του ¼ σολ εκδόθηκαν  το 1852 και το 1853.

## Πηγές
* Krause, Chester L., and Clifford Mishler (1991). Standard Catalog of World Coins: 1801–1991 (18th ed.). Krause Publications. ISBN 0873411501.

Κατηγορία:Βολιβία
Κατηγορία:Ιστορικά νομίσματα
Λίνα Σακκά

Η **Λίνα (Σταυρούλα) Σακκά** (Κύμη, 10 Ιουνίου 1976) είναι Ελληνίδα ηθοποιός.

## Βιογραφικό
Μεγάλωσε στην Αθήνα. Αφού τελείωσε το σχολείο και τις σπουδές, μπήκε στον χώρο της υποκριτικής λαμβάνοντας μέρος σε θεατρικές παραστάσεις αλλά και τηλεοπτικές σειρές. Το τηλεοπτικό της ντεμπούτο το έκανε το 1998, σε ηλικία μόλις 22 ετών, μέσα από τη σειρά του MEGA, Η ζωή που δεν έζησα.

Ένα χρόνο αργότερα, πρωταγωνίστησε στη σειρά του ΑΝΤ1, "Αθώος ή ένοχος" ενώ το 2000, συμμετείχε σε 3 επεισόδια της αστυνομικής σειράς του ALPHA, "Κόκκινος Κύκλος". Τη σεζόν 2001-2002 είχε πρωταγωνιστικό ρόλο στη σειρά Για μια γυναίκα κι ένα αυτοκίνητο ενώ την επόμενη σεζόν (2002-2003) πρωταγωνίστησε στην αισθηματική σειρά του  ΑΝΤ1, "Η αγάπη ήρθε από μακριά" μαζί με τους Κώστα Σόμμερ και Πασχάλη Τσαρούχα. και στις σειρές Στο φως του φεγγαριού, Καθρέφτη καθρεφτάκι μου, Στον ήλιο του Αιγαίου, Εντιμότατοι κερατάδες, Οι ιστορίες του αστυνόμου Μπέκα.

Ακολούθησαν πολλές ακόμη τηλεοπτικές αλλά και θεατρικές δουλειές, καθώς και δύο κινηματογραφικές. Κάποιες από τις πιο γνωστές τηλεοπτικές της δουλειές, είναι οι "Γοργόνες" (2007-2008), τα "40 Κύματα" (2008-2009), αλλά και οι "Κούκλες" (2010-2011). Πιο πρόσφατη τηλεοπτική της εμφάνισή είναι η σειρά "Η Εκδρομή" που προβλήθηκε τη σεζόν 2014-2015 από τον ΑΝΤ1.

Τα τελευταία χρόνια έχει αποστασιοποιηθεί από την τηλεόραση κάνοντας θέατρο και ασχολείται περισσότερο με τις επιχειρήσεις εστίασης που διαθέτει.

## Προσωπική ζωή
Ηταν σε σχέση με τον ηθοποιό Γιώργο Χρανιώτη.

Αργότερα, διατηρούσε σχέση με τον γυμναστή Μάρκο Καραμάνη, με τον οποίο απέκτησε έναν γιο, τον Μάριο (γενν. 16 Ιανουαρίου 2012). 

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί φωνής
Κατηγορία:Ελληνίδες επιχειρηματίες
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Κωνσταντίνος Ιωάννου

Με το όνομα **Κωνσταντίνος Ιωάννου** μπορεί να αναφέρονται οι:

*Κωνσταντίνος Ιωάννου (αντιστασιακός) (1919–;), Έλληνας αντιστασιακός και συγγραφέας.
*Κωνσταντίνος Ιωάννου (αγωνιστής) (;–1824), ή *Χατζηιωάννου*, Έλληνας αγωνιστής της Επανάστασης του 1821.
*Κώστας Ιωάννου (ποδοσφαιριστής), Έλληνας ποδοσφαιριστής με καριέρα στην Α΄ Εθνική κατηγορία.
*Κωνσταντίνος Ιωάννου (πολιτικός)

## Δείτε επίσης
*Ιωάννου (αποσαφήνιση)
Κωνσταντίνος Φωτιάδης

Ο **Κωσταντίνος Φωτιάδης** (18 Μαρτίου 1869 – 5 Μαΐου 1897) ήταν Ανθυπολοχαγός τού Μηχανικού με καταγωγή από το Νέο Κωσταράζι Καστοριάς.

## Βιογραφικά στοιχεία
Γεννήθηκε στις 18 Μαρτίου τού 1869. Εισήλθε στη Στρατιωτική Σχολή Ευελπίδων το 1887 και ορκίστηκε Ανθυπολοχαγός Μηχανικού στις 26 Ιουλίου τού 1892. Υπήρξε συσπουδαστής τού Παύλου Μελά (κατά τάξη μικρότερος) και τού Γεωργίου Τσόντου (Καπετάν Βάρδα) (κατά τάξη μεγαλύτερος). Συμμετείχε ως Ανθυπολοχαγός στη μάχη τού Δομοκού κατά τον Ελληνοτουρκικό Πόλεμο τού 1897 κατά την οποία και σκοτώθηκε στο πεδίο της μάχης.

## Η συνεργασία με τον Παύλο Μελά
Ο Φωτιάδης, υπήρξε συνεργάτης και φίλος τού Παύλου Μελά όπως προκύπτει από το βιβλίο "ΠΑΥΛΟΣ ΜΕΛΑΣ", εκδόσεως 1964. Στην, από 24\3\1897, επιστολή τού Μελά προς τον πατέρα του Μιχαήλ αναφέρει, ***"....Έφυγα δια Βόλον την παρελθούσαν Πέμπτην με έναν άλλον Αξιωματικό από τους δικούς μας, τον Ανθυπολοχαγό τού Μηχανικού Φωτιάδην, ο οποίος επρόκειτο να με βοηθήσει."***. Επίσης, στην από 17/5/1897 επιστολής του Μελά προς τη γυναίκα του Ναταλία γράφει, ***"....Επεσκέφθειν την οικίαν, όπου είχα κατοικήσει με τους άλλους Αξιωματικούς προ τού πολέμου..... Από τα δικά μας πράγματα δεν πήρα παρά το κιβώτιον της σέλλας μου, σχεδόν όλα τα βιβλία του καημένου τού Κώστα Φωτιάδη, που έπεσεν εις Δομοκό..."***. Προ τού πολέμου, υπηρετούντες στη Λάρισα, οι δύο άνδρες έμεναν στο ίδιο σπίτι.

## Θάνατος
Ο Φωτιάδης πέθανε στις 5 Μαΐου τού 1897 στη μάχη τού Δομοκού. Οι συνθήκες θανάτου του περιγράφονται από τον Διοικητή του, Ταγματάρχη Μιχαήλ Χορς, ως εξής, ***"Ο Ανθυπολοχαγός Μηχανικού, Φωτιάδης Κωσταντίνος, έπεσε ηρωικώς βληθείς κατά το στήθος υπό τεμαχίου οβίδος και απέθανε εις τας χείρας στρατιωτικών του Μηχανικού."***.

## Πηγές
*Ιωάννου Θ. Τόλιου Υποστράτηγου ε.α. «ΠΑΛΑΙΟ ΚΩΣΤΑΡΑΖΙ (ΙΣΤΟΡΙΑ-ΛΑΟΓΡΑΦΙΑ)» Θεσσαλονίκη 1993

Κατηγορία:Έλληνες αξιωματικοί του μηχανικού
Φ
Χατζηιωάννου (αποσαφήνιση)

Με το ελληνικό επώνυμο **Χατζηιωάννου** μπορεί να αναφέρονται τα παρακάτω πρόσωπα:

* Ευάγγελος Χατζηιωάννου (1870-1944), Κύπριος πολιτικός και δημοσιογράφος
* Θεμιστοκλής Χατζηιωάννου (1927-2012), χημικός πανεπιστημιακός
* Ιωάννα Χατζηιωάννου (γενν. 1973), Ελληνογεωργιανή αθλήτρια της άρσης βαρών, ολυμπιονίκης με την Ελλάδα
* Ιωάννης Χατζηιωάννου (1874-1944), Κύπριος φιλόλογος και δημοσιογράφος
* Κλέλια Χατζηιωάννου (γενν. 1970), Κύπρια επιχειρηματίας
* Κωνσταντίνος Χατζηιωάννου ή *Ιωάννου*, αγωνιστής της Επανάστασης του 1821
* Λουκάς Χατζηιωάννου (1927-2008), Ελληνοκύπριος εφοπλιστής
* Μαρία Χριστίνα Χατζηιωάννου, αρχαιολόγος, ιστορικός και συγγραφέας
* Σάββας Χατζηιωάννου (1942-2009), ποδοσφαιριστής
* Στέλιος Χατζηιωάννου (γενν. 1967), Κύπριος επιχειρηματίας

Κατηγορία:Ελληνικά επώνυμα
Μαρία του Λεόν Μπέγιο και Ντελγάδο

Η **Μαρία του Λεόν και  Ντελγάδο** (Ισπανική γλώσσα: *María de León y Delgado*. 23 Μαρτίου 1643, Ελ Σαουθάλ, Τενερίφη - 15 Φεβρουαρίου 1731, Σαν Κριστόμπαλ ντε Λα Λαγούνα, Τενερίφη) ήταν καθολική μοναχή και μυστικιστής που ανήκε στο Τάγμα Δομινικανών. 

## Ο βίος της
Γεννήθηκε από φτωχή οικογένεια στο νησί της Τενερίφης (Ισπανία) και από παιδική ηλικία περιβαλλόταν από θαύματα. Δόθηκε από την μητέρα της για υιοθεσία, για να ζήσει μια καλύτερη ζωή, όμως, οι θετοί γονείς της την κακομεταχειρίζονταν, βάζοντάς την να κάνει τις σκληρότερες δουλειές του σπιτιού, ενώ ήταν μόλις επτά ετών. Η μητέρα της μαθαίνοντας σχετικά κατάφερε και την πήρε δύο φορές κρυφά από τους θετούς της γονείς, και γι' αυτό αργότερα έγινε η προστάτιδα των ομήρων και των απαχθέντων.

Το 1668 ακολουθώντας τη μοναστική ζωή εισήλθε στην Μονή της Αγίας Αικατερίνης της Σιένα, στην πόλη Άγιος Χριστόφορος του Λα Λαγούνα. Εκεί συνέχισε να κάνει θαύματα μέχρι που πέθανε στις 15 Φεβρουαρίου 1731 με τη φήμη της αγιότητας. Τρία χρόνια αργότερα όταν έγινε η εκταφή της, το σώμα της ήταν ακόμα ακέραιο.

Σήμερα το Βατικανό χειρίζεται την αγιοποίηση της, εορτάζοντας την μνήμη της κάθε 15 Φεβρουαρίου, όπου την ημέρα αυτή χιλιάδες προσκυνητές από όλη την Ισπανία προσέρχονται στο μοναστήρι για να προσκυνήσουν το σκήνωμά της.

Η Μαρία του Λεόν και Ντελγάδο θεωρείται από τις μεγαλύτερες προσωπικότητες μυστικιστών όλων των εποχών. Θαύματά της είναι: Θερμοπληξία, Διόραση και την ικανότητα να είναι σε δύο μέρη ταυτόχρονα.

## Φωτογραφίες

File:LagunaCatalina01.jpg|Μονή της Αγίας Αικατερίνης της Σιένα, Άγιος Χριστόφορος του Λα Λαγούνα
File:Cuerpo Incorrupto de La Siervita de Dios.jpg|Ανέπαφη σώμα, Μονή της Αγίας Αικατερίνης
File:Estatua de La Siervita de Dios.jpg|Άγαλμα δίπλα στη γενέτειρα του Μαρία 


## Παραπομπές


## Εξωτερικοί σύνδεσμοι

* Una casa museo para La Siervita. EL DIA.  
* El convento de Santa Catalina expone hoy el cuerpo de la Siervita . El Día.
* La Siervita congrega a miles de devotos en el Monasterio de Santa Catalina. Odisur.

Κατηγορία:Κανάριες νήσοι
Κατηγορία:Άγιοι της Ρωμαιοκαθολικής Εκκλησίας
Κατηγορία:Ισπανοί κληρικοί
Κατηγορία:Ρωμαιοκαθολικοί μοναχοί
Γιορτή του Πορτοκαλιού

Η **Γιορτή του Πορτοκαλιού** ήταν το πιο γνωστό πανηγύρι χαράς για μικρούς και μεγάλους που διεξαγόταν στην πόλη της Αμμοχώστου. Η Αμμόχωστος φημιζόταν για τα πορτοκάλια της, αφού γύρω από την πόλη απλώνονταν μεγάλα περιβόλια, πλούσια σε εσπεριδοειδή, γι’ αυτό άλλωστε ονόμαζεται ως η πόλη του Πορτοκαλιού. Κάθε Απρίλης ήταν η περίοδος που υπήρχαν πολλά πορτοκάλια, έτσι και πραγματοποιόταν εκείνη την περίοδο η γιορτή αυτή η οποία διαρκούσε 4 μέρες. Ταυτόχρονα, ολόκληρη η πόλη άλλαζε όψη, δημόσιοι χώροι στολίζονταν από αληθινά ή και ψεύτικα πορτοκάλια και πορτοκαλιές σημαίες. Σε αυτό το πανηγύρι χαράς γίνονταν διάφορες καλλιτεχνικές εκδηλώσεις. Συγκεκριμένα, διεξάγονταν καλλιστεία όπου και αναδεικνυόταν η Βασίλισσα Πορτοκαλιά, γίνονταν παρελάσεις αρμάτων από πορτοκάλια και χοροί σε διάφορα ξενοδοχεία όπου χιλιάδες ντόπιοι και ξένοι παρακολουθούσαν με χαρά τη γιορτή του πορτοκαλιού.

Σύμφωνα με το βιβλίο «Η Ανόρθωση και η Αμμόχωστος», η πρώτη γιορτή πραγματοποιήθηκε στις 15 Ιανουαρίου το 1935. Είναι αφιερωμένη σε ολόκληρο το προσφυγικό κόσμο της Κύπρου αφού ανεξάρτητα καταγωγής όλοι οι πρόσφυγες βιώνουμε με την ίδια βασανιστική αγωνία την απελευθέρωση των τόπων μας μετά από 38 χρόνια. Η γιορτή αυτή διακόπηκε για μεγάλο χρονικό διάστημα λόγω της τούρκικης εισβολής στον τόπο μας, οι οποίοι Τούρκοι ελέγχουν μέχρι σήμερα αρκετό μέρος της πόλης μας. Χάθηκαν διάφορες παραδόσεις όμως αυτή η συγκεκριμένη αναβιώθηκε μετά από 37 χρόνια από την Ανόρθωση Αμμοχώστου καθώς επίσης και τον Δήμο Αμμοχώστου. Ολοκληρώνοντας, όσοι βίωσαν παλαιότερα το πανηγύρι αυτό, τώρα που αναβιώθηκε εδώ και 2 χρόνια ξυπνούν στο μυαλό τους μνήμες συγκινητικές, μνήμες χαράς σε μια περίοδο πλήρης ελευθερίας.

## Πηγές
*

Κατηγορία:Αμμόχωστος
Κατηγορία:Έθιμα
Υπερκαινοφανής αστέρας 1604

250px|right|thumb|Υπολείμματα του αστέρα.
Ο **Καινοφανής αστέρας του [[1604]]** (SN1604) ή **Σουπερνόβα 1604** ή **Αστέρας του Κέπλερ** είναι γαλαξιακός υπερκαινοφανής αστέρας, που εξεράγη σε απόσταση 6.000 παρσέκ (20.000 έτη φωτός) από τη Γη, στον αστερισμό Οφιούχο. Είχε φαινόμενο μέγεθος −2,5m και ήταν το φωτεινότερο αστέρι του ουρανού.

Η παλαιότερη γραπτή αναφορά χρονολογείται στις 9 Οκτωβρίου 1604, ενώ ο Γερμανός αστρονόμος Γιοχάνες Κέπλερ τον ανακάλυψε λίγες μέρες αργότερα, στις 17 Οκτωβρίου, και συνέταξε ένα σύντομο σύγγραμμα στα γερμανικά, στο οποίο εξηγούσε το φαινόμενο. Αργότερα ανέπτυξε μια λεπτομερέστερη ανάλυση στα λατινικά και την συμπεριέλαβε στο βιβλίο *De Stella nova in pede Serpentarii*.

## Εξωτερικοί σύνδεσμοι

* https://web.archive.org/web/20160316154134/http://fuse.pha.jhu.edu/~wpb/Kepler/kepler.html 
* http://www.seds.org/~spider/spider/Vars/sn1604.html 

Κατηγορία:Υπερκαινοφανείς αστέρες
Κατηγορία:Οφιούχος (αστερισμός)
Κατηγορία:Υπολείμματα υπερκαινοφανών
Κατηγορία:Γιοχάνες Κέπλερ
Παναγιώτης Χατζηαντώνογλου

Ο **Παναγιώτης Χατζηαντώνογλου** (γεν. Αιγάλεω 1946) είναι έλληνας εκπαιδευτικός και παράλληλα ποιητής, συγγραφέας, συλλέκτης και μελετητής του ελληνικού λαϊκού και παραδοσιακού τραγουδιού.

Με καταγωγή από τη Μικρά Ασία, από όπου οι γονείς του ήλθαν στην Ελλάδα σαν πρόσφυγες, ο Χατζηαντώνογλου σπούδασε στη Μαράσλειο και το 1973 διορίσθηκε στη δημόσια εκπαίδευση, όπου υπηρέτησε στην Πρωτοβάθμια βαθμίδα έως το 2007 που συνταξιοδοτήθηκε ως Προϊστάμενος "Επί Τιμή".

Το πιο χαρακτηριστικό του έργο είναι "Η δισκογραφία των τραγουδιών του Στ. Καζαντζίδη", με την οποία ασχολήθηκε επί σειρά ετών, που κυκλοφόρησε το 2009 από τις εκδόσεις Asante και εμπεριέχει έναν εμπεριστατωμένο κατάλογο όλων των τραγουδιών του αείμνηστου καλλιτέχνη από δίσκους 33 στροφών, ψηφιακούς δίσκους, αλλά και τους τίτλους έως και τους πρώτους στίχους τους.

Ασχολήθηκε με τη νεοελληνική λογοτεχνία και κείμενά του έχουν δημοσιευθεί σε εφημερίδες και περιοδικά της Αθήνας και της επαρχίας.

Όλα του τα ποιήματα τα δημοσίευε υπό το καλλιτεχνικό ψευδώνυμο "Πάνος Ατταλιώτης", τιμώντας την μικρασιατική του καταγωγή.

## Ενδεικτική εργογραφία
* "Ροδοπέταλα στο Πέλαγος" (1971)
* "Ο Θεός της Λευτεριάς" (1971)
* "Γυμνασίες" (1972)
* "Μνημόσυνο Μικρασίας" (1972)
* "Ερωτογραφίες" (1973)
* "Νύξεις" (1979)
* "Παγκόσμιο Μήνυμα" (1991)
* "Κωστής Παλαμάς, ο ποιητής μιας γενιάς" (1993)
* "Μνήμες από την Αττάλεια της Μικράς Ασίας" (1995)
* "Κώστας Βάρναλης (το ξυπνητήρι του λαού)" (1995)
* "Γιάννης Ρίτσος (ο βάρδος της ρωμιοσύνης)" (1996)
* "Το Αιγάλεω στο λαϊκό τραγούδι" (1998)
* "Η Μικρασιατική Καταστροφή στη νεοελληνική ποίηση" (2002)
* "Η δισκογραφία των τραγουδιών του Στέλιου Καζαντζίδη" (2009)
* "Τα Ποντιακά Τραγούδια του Στέλιου Καζαντζίδη" (Λιοτρόπια, 2019, I.S.B.N. 9786188437906)

## Πηγές
* "Τέχνης έργα και πρόσωπα του Αιγάλεω", έκδοση Δήμος Αιγάλεω 2006

* "Το αλφαβητάρι του Αιγάλεω, μια πόλη μια ιστορία", έκδοση "Ι.Λ.Ο.Α." 2011, ISBN 978-960-93-2971-2

## Παραπομπές


Κατηγορία:Έλληνες συγγραφείς του 21ου αιώνα
Κρίσνα (ποταμός)

Ο ποταμός **Κρίσνα**, πρώην **Κρίστνα**, είναι ένας από τους σημαντικότερους και μεγαλύτερους ποταμούς της Ινδίας. Το συνολικό του μήκος φθάνει περίπου τα 1.400 χιλιόμετρα. Πρόκειται για τον τρίτο σε μήκος ποταμό της Ινδίας μετά τον Γάγγη και τον Γκοντάβαρι και τον δεύτερο της Ν. Ινδίας μετά τον προηγούμενο, που με πορεία νοτιοανατολική εκβάλει στον Κόλπο της Βεγγάλης. Αναφέρεται επίσης και με το όνομα Κρισναβένι.

## Εξωτερικοί σύνδεσμοι
* 
* Ποταμός Κρίσνα 
* Σχετικά με τον ποταμό Κρίσνα
* Λεκάνη απορροής ποταμού Κρίσνα
* Διεθνές Ινστιτούτο Διαχείρισης Υδάτων (International Water Management Institute) (IWMI): Λεκάνη απορροής Κρίσνα
* Σημαντικοί ταμιευτήρες ποταμού Κρίσνα
* Χάρτης του ποτ. Κρίσνα στην Άντρα Πραντές
* Χάρτης του π. Κρίσνα ιστορικών πλημμυρών, 2009 στην Άντρα Πραντές
* Ποταμός Κρίσνα, διαχείριση πλημμυρών 2009 στην Άντρα Πραντές

Κρισνα
Ανάνταπουρ νομός

Ο Νομός **Ανάνταπουρ**, ή **Ανανταπούρ**, είναι ένας από τους επιμέρους 23 νομούς - διοικητικές περιφέρειες - της ομόσπονδης πολιτείας Άντρα Πραντές της Ινδίας. Η συνολική του έκταση είναι 19.130 τ.χλμ. και ο πληθυσμός του από 2.115.300 το 1971, έφθασε τους 4.083.300 κατοίκους (2011). Βρίσκεται στο νότιο-δυτικό τμήμα της πολιτείας, στα σύνορα με την πολιτεία Καρνάτακα. Πρωτεύουσα του νομού είναι η πόλη Ανάνταπουρ, ή Ανανταπούρ, απ΄ όπου και το όνομά του, αποτελώντας έδρα και της μίας εκ των τριών επαρχιών του νομού.

Ο νομός Ανάνταπουρ περιλαμβάνει 3 επαρχίες (ζώνες), στις οποίες κατανέμονται 63 δήμοι και κοινότητες, την επαρχία Ανάνταπουρ (20), την επαρχία Νταρμάβαραμ (17) και την επαρχία Πινούκοντα (26), που εδρεύουν στις ομώνυμες πόλεις. Επίσημη γλώσσα είναι η Τελούγκου.

Ένα μέρος της έκτασής του αποτελεί μέρος του οροπεδίου Ντέκαν παρουσιάζοντας μια ποικιλομορφία λόφων, μικρών λεκανοπεδίων και πεδιάδων. Κύρια αγροτικά προϊόντα είναι το βαμβάκι, αραχίδες και όσπρια. Ένα μεγάλο μέρος του στεατίτη της Ινδίας που εξάγεται ή χρησιμοποιείται στα λιπάσματα εξορύσσεται σ΄ αυτόν το νομό. Παρά ταύτα, λόγω των περιορισμένων βροχοπτώσεων η αγροτική παραγωγή στο νομό είναι πολύ μικρή, ενώ οι βιομηχανικές εγκαταστάσεις ελάχιστες. Συνέπεια αυτών είναι ο νομός να έχει κριθεί ένας από τους φτωχότερους της χώρας και να έχει ενταχθεί σε ειδικό κυβερνητικό πρόγραμμα οικονομικής στήριξης.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.8ος, σελ.394.

## Εξωτερικοί σύνδεσμοι

* Επίσημη ιστοσελίδα

Κατηγορία:Νομοί της Άντρα Πραντές
Αναξανδρίδας Β΄

Ο **Αναξανδρίδας** (αρχ.: , ... - 520 π.Χ.) ήταν βασιλιάς της Σπάρτης από τον οίκο των Αγιαδών. Ήταν πατέρας δύο βασιλιάδων της Σπάρτης, του Κλεομένη Α΄ και του θρυλικού Λεωνίδα Α' των Θερμοπυλών.

## Βιογραφία
Πατέρας του Αναξανδρίδα ήταν ο βασιλιάς Λέων, ενώ η μητέρα του είναι άγνωστη.

Ο Ηρόδοτος μας πληροφορεί , ότι είχε για σύζυγό του μία ανιψιά του (κόρη της αδελφής του - και οι δυο ανώνυμες), η οποία δεν του είχε χαρίσει παιδιά. Για να μη χαθεί η γενιά του Ευρυσθένη (των Αγιαδών), οι έφοροι τον πίεσαν να τη χωρίσει και να πάρει μία άλλη για σύζυγο. Όταν εκείνος αρνήθηκε, οι έφοροι και οι γέροντες του πρότειναν να πάρει δεύτερη σύζυγο, χωρίς να χωρίσει από την πρώτη, με σκοπό να του κάνει παιδιά .

Έτσι ο Αναξανδρίδας πήρε για δεύτερη σύζυγό του μία κόρη του Πρινητάδη, η οποία γέννησε τον Κλεομένη. Σύντομα όμως έμεινε έγκυος και η πρώτη του σύζυγος. Οι οικείοι της δεύτερης συζύγου άρχισαν να διαδίδουν φήμες, ότι επρόκειτο για ψεύτικη εγκυμοσύνη, με αποτέλεσμα οι έφοροι να απαιτήσουν να είναι παρόντες στη γέννα. Η πρώτη σύζυγος γέννησε τον Δωριέα και λίγο αργότερα τον Λεωνίδα και μετά τον Κλεόμβροτο (ο Ηρόδοτος αναφέρει το ενδεχόμενο ο Λεωνίδας και ο Κλεόμβροτος να ήταν δίδυμοι). Η δεύτερη σύζυγος δεν έκανε άλλα παιδιά .

Κατά τη διάρκεια της βασιλείας του Αναξανδρίδα, οι Λακεδαιμόνιοι κατάφεραν να επικρατήσουν στις μακρόχρονες πολεμικές συγκρούσεις τους με τους Τεγεάτες - ο πόλεμος είχε ξεκινήσει κατά τη βασιλεία τού παππού του, Ευρυκρατίδα και συνεχίστηκε κατά τη διάρκεια της βασιλείας του πατέρα του, Λέοντα.  Η παράδοση αναφέρει ότι η επικράτηση οφείλεται σε έναν Λακεδαιμόνιο, που ονομαζόταν Λίχας. Αυτός είχε πάει στην Τεγέα σε μια προσπάθεια ανακωχής και όταν επέστρεψε, οι Σπαρτιάτες αναζητούσαν βάσει ενός χρησμού τα οστά τού Ορέστη. Ακούγοντας τον χρησμό, ο Λίχας συμπέρανε ότι τα οστά βρίσκονταν σε ένα σημείο, που είχε δει στην Τεγέα.  Αφού ανέκτησαν τα οστά από την Τεγέα, οι Λακεδαιμόνιοι κατάφεραν να επικρατήσουν στον πόλεμο.

## Μετά τον θάνατο
Η πολύπλοκη οικογενειακή κατάσταση του Αναξανδρίδα, δημιούργησε έριδες μετά το θάνατό του. Ο Δωριέας αξίωσε να γίνει εκείνος βασιλέας, αντί του πρωτότοκου Κλεομένη, γιατί ήταν *«ικανότερος σε όλα»*. Όταν οι Σπαρτιάτες ανακήρυξαν τον Κλεομένη βασιλιά, ο Δωριέας ηγήθηκε αποικιστών στην Αφρική , ενώ στη συνέχεια εξεστράτευσε στην Ιταλία  και τελικά σκοτώθηκε στη Σικελία .

Ο Κλεομένης βασίλευσε στη Σπάρτη, αλλά πέθανε χωρίς να αφήσει άρρενα διάδοχο, παρά μόνο μια κόρη, τη Γοργώ , την οποία παντρεύτηκε ο αδελφός του, ο Λεωνίδας , που τον διαδέχθηκε.

## Παραπομπές


Κατηγορία:Βασιλείς της αρχαίας Σπάρτης
Ρουντ φαν Νίστελροϊ

Ο **Ρουντ Φαν Νίστελροϊ** (*Rutgerus Johannes Martinus "Ruud" van Nistelrooy*, γεννήθηκε 1 Ιουλίου 1976) είναι Ολλανδός πρώην ποδοσφαιριστής και είναι ο έκτος σκόρερ στην ιστορία του Τσάμπιονς Λιγκ με 56 γκολ.

Έχει υπάρξει πρώτος σκόρερ στο Τσάμπιονς Λιγκ για τις περιόδους 2001-02, 2002-03 και 2004-05 ενώ έχει υπάρξει πρώτος σκόρερ σε τρία διαφορετικά ευρωπαϊκά πρωταθλήματα. Έχει στην τροπαιοθήκη του ένα Πρωτάθλημα Αγγλίας, δύο Πρωταθλήματα Ισπανίας, 2 Πρωταθλήματα Ολλανδίας, 1 Κύπελλο Αγγλίας, 1 Λιγκ Καπ Αγγλίας, 1 Σουπερκάπ Αγγλίας, 1 Κύπελλο Ολλανδίας και 1 Σουπερκάπ Ισπανίας.

Θεωρείται ένας από τους σπουδαιότερους επιθετικούς στην ιστορία του ποδοσφαίρου ενώ το 2004, συμπεριελήφθη στην λίστα του Πελέ με τους 100 μεγαλύτερους εν ζωή ποδοσφαιριστές.

## Καριέρα

### Ντεν Μπος
Ο Φαν Νίστελροϊ ξεκίνησε την καριέρα του στην ολλανδική Ντεν Μπος. Αγωνίστηκε στον σύλλογο για 4 χρόνια, από το 1993 έως το 1997 πετυχαίνοντας 17 γκολ σε 69 εμφανίσεις.
 
### Χέρενφεν και Αϊντχόφεν
Το 1997 πήρε μεταγραφή στη Χέρενφεν και έμεινε εκεί μόλις για ένα χρόνο. Το 1998 πήγε στη Αϊντχόφεν όπου παραλίγο τα γκολ του να φτάσουν τις εμφανίσεις του (67 εμφανίσεις, 62 γκολ).

### Μάντσεστερ Γιουνάιτεντ

Το 2001 ο Φαν Νίστελροϊ μεταγράφηκε στη Μάντσεστερ Γιουνάιτεντ πετυχαίνοντας 95 γκολ. Ο άνθρωπος που επενέβησε για αυτή τη μεταγραφή ήταν ο γιος του Άλεξ Φέργκιουσον. Με τη Μάντσεστερ Γιουνάιτεντ κατέκτησε μία Πρέμιερ Λιγκ, ένα Κύπελλο Αγγλίας, ένα Λιγκ Καπ Αγγλίας και ένα Σούπερ Καπ Αγγλίας.

### Ρεάλ Μαδρίτης

Στις 15 Ιουλίου 2006 πήγε στη Ρεάλ Μαδρίτης έναντι 24 εκάτ. €. Κατέκτησε δύο πρωταθλήματα Ισπανίας και πέτυχε 46 γκολ.

### Αμβούργο και Μάλαγα

Τον Ιανουάριο του 2010 πήγε στο Αμβούργο. Το πρώτο γκολ το πέτυχε εναντίον της Κολωνίας. Στην 1 Ιουνίου 2011 ο Φαν Νίστελροϊ μεταγράφηκε στη Μάλαγα, όπου ήταν η τελευταία του ομάδα, αφού στις 14 Μαΐου 2012 ανήγγειλε την αποχώρησή του από το ποδόσφαιρο, σε ηλικία των 35 ετών.

## Εθνική ομάδα
Ο Φαν Νίστελροϊ αγωνίστηκε με την Εθνική Ολλανδίας σε δύο Ευρωπαϊκά Πρωταθλήματα (2004, 2008) όπως και στο Παγκόσμιο Κύπελλο του 2006. Το 2012 ανακοίνωσε την απόσυρση του από την εθνική ομάδα. Μέτρησε συνολικά 70 συμμετοχές σκοράροντας 35 γκολ.

## Παραπομπές


## Εξωτερικοί σύνδεσμοι

* 
* Transfermarkt profile

Κατηγορία:Ολλανδοί ποδοσφαιριστές
Κατηγορία:Ποδοσφαιριστές ΠΣΦ Αϊντχόφεν
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Εθνικής Ολλανδίας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΣΚ Χέρενφεν
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές ΦΚ Ντεν Μπος
Κατηγορία:FIFA 100
Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ
ΦΚ Νόρντζελαντ

Η **ΦΚ Νόρσιελεν** ( ή , ) είναι επαγγελματική ποδοσφαιρική ομάδα από την πόλη Φάρουμ της Δανίας. Αγωνίζεται στο γήπεδο Φάρουμ Παρκ, το οποίο έχει χωρητικότητα 10.100 θεατών. Ιδρύθηκε ως *Farum Boldklub* από τη συγχώνευση των δύο ποδοσφαιρικών ομάδων της πόλης, *Farum IK* και *Stavnsholt BK* το 1991. Ο σύλλογος άλλαξε το όνομά του σε *ΦΚ Νόρντζελαντ* το 2003. 

Η Νόρσιελεν αγωνίζεται στη Σούπερ Λίγκα Δανίας, έχοντας κάνει πέντε εμφανίσεις στην Ευρώπη, στο πλαίσιο τόσο του παλαιού Κυπέλλου ΟΥΕΦΑ την περίοδο 2003-04, 2008-09 όσο και του ΟΥΕΦΑ Γιουρόπα Λιγκ τις περιόδους 2010-11 και 2011-12. Το 2010 κατέκτησαν το πρώτο τρόπαιό τους, το Κύπελλο Δανίας και το υπερασπίστηκαν και την επόμενη χρονιά, κερδίζοντας πάλι τη Μίντιλαντ στον τελικό. Η μεγαλύτερη επιτυχία τους είναι η κατάκτηση της Σούπερ Λίγκας Δανίας τον Μάιο του 2012 και η συμμετοχή στο ΟΥΕΦΑ Τσάμπιονς Λιγκ 2012-13.

## Λογότυπο


FC Nordsjælland.png|Παλαιότερο λογότυπο.
FC Nordsjælland (logo).svg|Σημερινό λογότυπο.



## Διακρίσεις
* **[[Πρωτάθλημα ποδοσφαίρου Δανίας]]:
** **Πρωταθλήτρια (1)**: 2011–12
** Δεύτερη θέση (1): 2012–13

* **Πρωτάθλημα Β' Κατηγορίας (Danish 1st Division)**
** Δεύτερη θέση (1): 2001–02

***Κύπελλο Δανίας**
** **Κυπελλούχος (2)''': 2009–10, 2010–11

## Παραπομπές


## Εξωτερικοί σύνδεσμοι
* 
*  


Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 1991
Φάρουμ

μικρογραφία|δεξιά|Εκκλησία στο Φάρουμ
Το **Φάρουμ** είναι πόλη στα βορειοανατολικά του νησιού της Ζηλανδίας στην ανατολική Δανία, 20 χλμ. βορειοδυτικά της Κοπεγχάγης. Η πόλη έχει πληθυσμό 20.199 κατοίκων το 2021 και είναι μέρος της δήμου Furesø. Μέχρι το 2006, αποτελούσε τον δήμο Φάρουμ.

## Παραπομπές


## Εξωτερικοί σύνδεσμοι

Κατηγορία:Πόλεις της Δανίας
Στέμμα Ατέφ

thumb|right|270px|Στέμμα Ατέφ του Όσιρι (Μουσείο του Λούβρου)
Το **στέμμα Ατέφ** υπήρξε αρχαίο Αιγύπτιο έμβλημα της εξουσίας από την εποχή του Παλαιού βασιλείου (2707–2216&nbsp;π.Χ.). 
## Περιγραφή
Στην πιο απλή του μορφή, το στέμμα μοιάζει με το λευκό στέμμα του Νότου, στολισμένο όμως με ένα φτερό στρουθοκαμήλου δεξιά και αριστερά, κέρατα κριαριού, ή και ουραίο με ηλιακό δίσκο. 
## Ιστορική αναδρομή
Το στέμμα Ατέφ ήταν σύμβολο πολλών βασιλέων, Φαραώ και θεοτήτων, όπως του Κνουμ, Όσιρι, Ώρου, Αρποκράτη. Στην Αιγυπτιακή Βίβλο των Νεκρών αναφέρεται χαρακτηριστικά, ότι ο Όσιρις έλαβε το στέμμα Ατέφ ως σύμβολο της επίγειας εξουσίας αυτού. Επίσης χρησίμευσε σε συγκεκριμένες τελετές αντί του στέμματος ψχεντ, αφού όπως και εκείνο, συμβόλιζε την εξουσία στην Άνω Αίγυπτο αλλά και στην Κάτω Αίγυπτο. 
## Πηγές
* Sandra Sandri: *Har-Pa-Chered.* = *(Harpokrates). Die Genese eines ägyptischen Götterkindes* (= *Orientalia Lovaniensia analecta* 151). Peeters, Leuven 2006, ISBN 90-429-1761-X.

## Εξωτερικοί σύνδεσμοι
* χρυσό στέμμα Ατέφ

## Παραπομπές


Κατηγορία:Αρχαία αιγυπτιακά σύμβολα
Κατηγορία:Ενδύματα κεφαλής
Μπαντ Άμποτ

Ο **Ουίλιαμ Άμποτ** (αγγλ.:*William Alexander Abbott*, 2 Οκτωβρίου 1897 - 24 Απριλίου 1974) ήταν Αμερικανός κωμικός ηθοποιός του κινηματογράφου και της τηλεόρασης, που καθιερώθηκε περισσότερο γνωστός ως **Μπαντ Άμποτ** (= Ο κακός Άμποτ).

## Βιογραφία
Ο Ουίλιαμ Άμποτ γεννήθηκε στο Νιού Τζέρσεϊ στις 2 Οκτωβρίου του 1897. Ξεκίνησε επαγγελματική σταδιοδρομία ως ηθοποιός σε υπαίθριες θεατρικές παραστάσεις και επιθεωρήσεις και ακολούθως σε ραδιοφωνικές εκπομπές. Μαζί με τον επίσης Αμερικανό κωμικό ηθοποιό και συμπατριώτη του από την ίδια πολιτεία Λου Κοστέλο (Λούις Κριστίλο (1906-1959)}, δημιούργησαν το πολύ γνωστό και θρυλικό ντουέτο Άμποτ και Κοστέλο. 
Έγιναν διάσημοι από την πρώτη τους κιόλας ταινία, κινηματογραφικό ντεμπούτο τους, "Μια νύχτα στους Τροπικούς" παραγωγής Γιουνιβέρσαλ 1940, τονώνοντας με τα αστεία τους το ηθικό του κόσμου στη περίοδο του Β' Π.Π.. Σπουδαία επίσης επιτυχία τους ήταν τον επόμενο χρόνο στη ταινία τους, υπό τον τίτλο "Buck Privates" (ελληνικό: "Οι δύο Γιάννηδες") που είχε ως θέμα τη στρατιωτική ζωή συνοδευόμενη με τις ωραίες βραβευμένες με Όσκαρ μελωδίες των Άντριους Σίστερς.

Έχοντας και οι δύο εμπειρία της επιθεώρησης ήξεραν ν΄ ανταλλάσσουν έξυπνες και αιφνίδιες ατάκες που χαρακτηρίζονταν από αστείους παραλογισμούς αλλά και από αλλεπάλληλες παρεξηγήσεις σε βασικό ρόλο του σκληρού και κυνικού να εκμεταλλεύεται τον φτωχό και αφελή Κοστέλο. Οι καλλιτεχνικές τους επιτυχίες υποχρέωσαν την Γιουνιβέρσαλ να διαθέτει μεγάλα ποσά για τις επόμενες ταινίες τους που συνέχισαν να είναι εκπληκτικές επιφέροντας τεράστια κέρδη. 
Από την αρχή της δεκαετίας του 1950 ξεκίνησαν να δουλεύουν για την τηλεόραση, πλην όμως ο θάνατος του Κοστέλο το 1959 τον ανάγκασε να διακόψει την επαγγελματική του παρουσία και να αποσυρθεί του δημόσιου βίου, μέχρι τον θάνατό του στις 24 Απριλίου του 1974.

## Φιλμογραφία
* Δείτε σχετικά Φιλμογραφία Άμποτ και Κοστέλο

## Παραπομπές


## Πηγές
* "Εγκυκλοπαίδεια Πάπυρος Lrousse Britannica" τομ.8ος, σελ.56.
* "100 Χρόνια Ελληνικού και Ξένου Κινηματογράφου" (3 τόμοι) - Εκδ. Η. Μανιατέας Αθήνα 1977, τομ.2ος σελ.9.

Κατηγορία:Ερμηνευτές βοντβίλ
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί ραδιοφώνου
Κατηγορία:Αμερικανοί ηθοποιοί φωνής
Κατηγορία:Αμερικανοί ελευθεροτέκτονες
Ουίλιαμ Άμποτ

Ο **Ουίλιαμ Άμποτ** (, 12 Ιουνίου 1790 - 1 Ιουνίου 1843) ήταν Άγγλος ηθοποιός και θεατρικός παραγωγός, τόσο στην Αγγλία όσο και στις Ηνωμένες Πολιτείες Αμερικής.

## Βίος
Ο Άμποτ γεννήθηκε στο Τσέλσι του Λονδίνου και έκανε την πρώτη του εμφάνιση στη σκηνή στο Μπαθ το 1806 και την πρώτη του εμφάνιση στο Λονδίνο το 1808, στο Θέατρο Χέιμαρκετ, σε μια φιλανθρωπική παράσταση. Εκεί εμφανίστηκε ως Φρέντερικ σε μια παραγωγή του 1809 του έργου *[[Lovers' Vows]]*. Στο θέατρο του Κόβεντ Γκάρντεν το 1813, σε ελαφριά κωμωδία και μελόδραμα, σημείωσε την πρώτη του σαφή επιτυχία. Υποδύθηκε τον Πυλάδη στον Ορέστη του Ουίλιαμ Τσαρλς Μακρήντυ, ενώ συμμετείχε και στο έργο *Distressed Mother* του Άμπροουζ Φίλιπς, όταν ο Μακρήντυ έκανε την πρώτη του εμφάνιση εκεί, το 1816. Έπαιξε τους ρόλους του Άππιου Κλαύδιου στο έργο του *[[Βιργίνιος (παράσταση)|Βιργίνιος]]* του Σέρινταν Νόουλς (1820) και του Μόντους στο έργο του *Hunchback* (1832).

Το 1827 ο Άμποτ οργάνωσε τον θίασο, στον οποίο συμμετείχε και η Χάριετ Σμίθσον, που ανέβασε Σαίξπηρ στο Παρίσι. Η θέση του ήταν διευθυντής σκηνής. Έδωσε παραστάσεις στη Salle Favart, αλλά δεν απέσπασε επαίνους. Κατά την επιστροφή του στο Λονδίνο έπαιξε τον Ρωμαίο στην *Ιουλιέτα* της Φάνι Κεμπλ (1830). Δύο από τα μελοδράματα του Άμποτ, *The Youthful Days of Frederick the Great* (1817) και *Swedish Patriotism* (1819), ανέβηκαν στο Κόβεντ Γκάρντεν.

Ο Άμποτ εργάστηκε επίσης στην Αμερική, όπου εμφανίστηκε για πρώτη φορά ως "Mr. Beverly" σε μια παραγωγή του 1832 του *[[The Gamester]]* στο Park Theatre της Νέας Υόρκης. Αργότερα μετακόμισε στο Τσάρλεστον της Νότιας Καρολίνας, όπου δημιούργησε το New Charleston Theatre και το διηύθυνε από το 1837 έως το 1841. Το θέατρο αυτό έφερε αστέρες όπως η Έλεν Τρι στον θίασο εκεί, αλλά δεν γνώρισε μεγάλη επιτυχία.

Ο Ουίλιαμ Άμποτ πέθανε στη Νέα Υόρκη ή στη Βαλτιμόρη του Μέριλαντ  στις 7 Ιουνίου 1843. Είχε παντρευτεί μια ηθοποιό, την Ελίζαμπεθ Μπράντσοου, το γένος Μπουλόιντ, νωρίτερα το ίδιο έτος.

## Παραπομπές


## Βιβλιογραφία
*

Κατηγορία:Άγγλοι ηθοποιοί θεάτρου
Αντιλαμπάντ νομός

Ο Νομός **Αντιλαμπάντ**, είναι ένας από τους επιμέρους 23 νομούς - διοικητικές περιφέρειες - της ομόσπονδης πολιτείας Άντρα Πραντές της Ινδίας. Η συνολική του έκταση είναι 16.128 τ.χλμ. και ο πληθυσμός του από 1.286.000 το 1971, έφθασε τους 2.488.300 κατοίκους (2011). Βρίσκεται στη περιφέρεια Τελανγκάνα, στο βορειο-δυτικότερο τμήμα της πολιτείας, στα σύνορα με την πολιτεία Μαχαράστρα. Πρωτεύουσα του νομού είναι η πόλη Αντιλαμπάντ, ή Εντλαμπάντ, απ΄ όπου και το όνομά του, αποτελώντας έδρα και της μίας εκ των πέντε επαρχιών του νομού.

Ο νομός Αντιλαμπάντ περιλαμβάνει 5 επαρχίες (ζώνες), στις οποίες κατανέμονται 52 διαμερίσματα στα οποία περιλαμβάνονται 7 δήμοι και 1743 χωριά. 
Οι πέντε επαρχίες (ζώνες) είναι οι Αντιλαμπάντ, Ασιφαμπάντ, Νιρμάλ, Μαντσέριαλ και Ουτνούρ, που εδρεύουν στις ομώνυμες πόλεις.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.9ος, σελ.413.

## Εξωτερικοί σύνδεσμοι

* Επίσημη ιστοσελίδα του νομού Αντιλαμπάντ
* Αντιλαμπάντ νομός on Glorious India
* Αντιλαμπάντ, τουρισμός και ιστορία
* Πληροφορίες για Αντιλαμπάντ 
* Πραγματικότητα και αριθμοί για τα δάση
* RIMS, Adilabad

Κατηγορία:Νομοί της Άντρα Πραντές
Κλεισουρίτσα (αποσαφήνιση)

Με το όνομα Κλεισουρίτσα μπορεί να αναφέρονται:

* Κλεισουρίτσα (Βουλγαρία), κωμόπολη στην βορειοδυτική Βουλγαρία
* Κλεισουρίτσα (Βράνιε), χωριό στο Δήμο Βράνιε στην νότια Σερβία
* Κλεισουρίτσα (Προκούπλιε), χωριό στο Δήμο Προκούπλιε στην νότια Σερβία
Πρωτάθλημα πετοσφαίρισης Α1 εθνικής κατηγορίας γυναικών 2012-2013

Το **[[Πρωτάθλημα Ελλάδας πετοσφαίρισης γυναικών|πρωτάθλημα Ελλάδας βόλεϊ γυναικών]] της περιόδου 2012−13**, ήταν το 23ο πρωτάθλημα της Α1 κατηγορίας και διεξήχθη με τη συμμετοχή δώδεκα ομάδων. Η κανονική περίοδος του πρωταθλήματος διεξήχθη ξανά μετά από τρία χρόνια σε δύο γύρους, με σύνολο 22 αγώνων για κάθε ομάδα. Οι τέσσερις πρώτες ομάδες της κανονικής περιόδου μετείχαν στα πλέι οφ για την ανάδειξη του πρωταθλητή, όπου μεταφέρθηκαν και τα αποτελέσματα της κανονικής περιόδου. Οι τρεις τελευταίες ομάδες υποβιβάστηκαν στην Α2. Πρωταθλητής αναδείχθηκε ο Ολυμπιακός για πρώτη φορά στην ιστορία του, κάνοντας τη μεγάλη ανατροπή στους τελικούς κόντρα στην ΑΕΚ.

## Οι ομάδες

## Κανονική περίοδος
### Τελική βαθμολογία

### Αποτελέσματα

## Play off
Στα πλέι οφ βρέθηκαν οι τέσσερις πρώτες ομάδες της κανονικής περιόδου. Όλες οι σειρές κρίθηκαν στις τρεις νίκες συμπεριλαμβανομένων των αγώνων της κανονικής περιόδου.

### <u>Ημιτελικοί</u>
Η πρόκριση από τα ημιτελικά στο μεγάλο τελικό κρίθηκε στις τρεις νίκες συμπεριλαμβανομένων των αγώνων της κανονικής περιόδου.
#### <u>(1) ΑΕΚ</u> – (4) Ο.ΠΕ. Ρεθύμνου (3−0)
Η ΑΕΚ μετέφερε δύο νίκες από την κανονική περίοδο:
* ΑΕΚ-Ρέθυμνο 3-0
* Ρέθυμνο-ΑΕΚ 0-3

#### <u>(2) Ολυμπιακός</u> – (3) Ηρακλής Κηφισιάς (3−0)
Ο Ολυμπιακός μετέφερε δύο νίκες από την κανονική περίοδο:
* Ηρακλής Κηφ.-Ολυμπιακός 2-3
* Ολυμπιακός-Ηρακλής Κηφ. 3-0

### <u>Μικρός τελικός</u>
Ο πρώτος αγώνας της σειράς του μικρού τελικού ανάμεσα στον Ηρακλή Κηφισιάς και το Ρέθυμνο είχε οριστεί για το Σάββατο 6 Απριλίου. Με έγγραφο που απέστειλε στην ΕΟΠΕ, το Ρέθυμνο παραιτήθηκε από τη διεκδίκηση της τρίτης θέσης, τον οποία κατέλαβε άνευ αγώνων ο Ηρακλής Κηφισιάς.

### <u>Μεγάλος τελικός</u>
Στον τελικό βρέθηκαν η ΑΕΚ και ο Ολυμπιακός με τον τίτλο του πρωταθλητή να κρίνεται στις τρεις νίκες συμπεριλαμβανομένων των αγώνων της κανονικής περιόδου. Ο Ολυμπιακός αν και είχε το μειονέκτημα έδρας και δύο ήττες από την κανονική περίοδο, πέτυχε ιστορική ανατροπή με τρεις συνεχόμενες νίκες και κατέκτησε το πρώτο πρωτάθλημα στην ιστορία του.
#### (1) ΑΕΚ – <u>(2) Ολυμπιακός</u> (2−3)
Η ΑΕΚ μετέφερε δύο νίκες από την κανονική περίοδο:
* ΑΕΚ-Ολυμπιακός 3-1
* Ολυμπιακός-ΑΕΚ 1-3

**MVP Πρωταθλήματος:** Δήμητρα Γιακουμή (Ολυμπιακός)

## Τελική κατάταξη

* Ο τρίτος Ηρακλής Κηφισιάς κέρδισε μια θέση στο Challenge Cup της επόμενης περιόδου, αλλα δε δήλωσε συμμετοχή.

## Παραπομπές


## Εξωτερικοί σύνδεσμοι
* Επίσημος ιστότοπος της ΕΟΠΕ
* Πρόγραμμα - σύστημα διεξαγωγής Επίσημος ιστότοπος της ΕΟΠΕ
* Το πρωτάθλημα στο volleynews.gr 
* Ρόστερ των ομάδων Ιστότοπος volleynews.gr



2012 2013
Α1 Γυναικων
Α1 Γυναικων
Τάσσιλο φον Σέφφερ

Ο **Τάσσιλο φον Σέφφερ** (γερμ. *Thassilo von Scheffer*,  1873-1951) υπήρξε Γερμανός ποιητής και μεταφραστής κλασικών έργων. Σε παλαιότερες ελληνικές μεταφράσεις αναφέρεται ως *Θάσσιλος Φον Σάιφερ*.

## Βιογραφία
Γεννήθηκε στις 11 Ιουλίου 1873 στο Στάρογκαρντ της τότε Πρωσίας. Σπούδασε στα πανεπιστήμια του Στρασβούργου και του Φράιμπουργκ. Αναγορεύτηκε διδάκτωρ το 1900. Έζησε στο Μόναχο, Βερολίνο και στη Ρώμη. 

Απεβίωσε στις 27 Νοεμβρίου 1951 στο Βερολίνο. 

## Ενδεικτική εργογραφία
* Μετάφραση της Ιλιάδας
* Μετάφραση της Οδύσσειας
* Μετάφραση των Διονυσιακών του Νόνου του Πανοπολίτη
* *Die homerischen Götterhymnen*
* Μετάφραση της Αργοναυτικής εκστρατείας του Απολλώνιου του Ροδίου
* Μετάφραση του Αριστοφάνη
* Μετάφραση του Σενέκα
* Ελληνική μυθολογία
* Ρωμαϊκή μυθολογία
* *Homer und sein Zeitalter*
* Philosophie der Ehe
**Σαίφερ, Θάσσιλος φον*. *Φιλοσοφία του γάμου*. μτφρ. Γ. Π. Παπαϊωάννου
* Die Philosophie Homers
* Die Kultur der Griechen
* Moderner Cicerone
* Νάπολι
* Ελευσίνα
* Μετάφραση των Κύπριων Επών
* Μετάφραση του Ησιόδου
* *Die Legenden der Sterne*
* *Die antiken Mysterien*
* *Die griechische Plastik des V. Jahrhunderts v. Chr.*
* Μετάφραση της Αινιάδας του Βιργίλιου
* Μετάφραση των Μεταμορφώσεων του Οβιδίου

## Παραπομπές


Κατηγορία:Γερμανοί ποιητές
Κατηγορία:Γερμανοί φιλόλογοι
Κατηγορία:Γερμανοί πανεπιστημιακοί
Κατηγορία:Γερμανοί μεταφραστές
Κουαντρουμβίρο

Με την ονομασία **κουαντρουμβίρο**, ή **κουαντρουμβιράτο** (Quadrumviro), φέρεται στη σύγχρονη ιστορία η τετραμελής ηγεσία του φασιστικού κινήματος στην Ιταλία που οργάνωσε το εθνικό φασιστικό κόμμα και κατάφερε να φέρει στην εξουσία. Σημειώνεται ότι στη τετρανδρία αυτή δεν συμμετείχε ο Μουσολίνι. Κύριος όμως οργανωτής της συγκρότησής της ήταν ο απόστρατος υποστράτηγος και μετέπειτα στρατάρχης Εμίλιο Ντε Μπόνο.

Οι τέσσερις που την αποτελούσαν ήταν ηγετικές φυσιογνωμίες της εποχής για το φασιστικό κίνημα:

*Μικέλε Μπιάνκι (Michele Bianchi), επαναστάτης συνδικαλιστής ηγέτης
*Εμίλιο Ντε Μπόνο, στρατάρχης που είχε πολεμήσει στον Πρώτο Παγκόσμιο Πόλεμο
*Τσέζαρε Μαρία ντε Βέκκι (Cesare Maria De Vecchi), στρατάρχης, μέλος του Κοινοβουλίου και διοικητής στις αποικίες
*Ίταλο Μπάλμπο (Italo Balbo), ηγέτης των Μαυροχιτώνων και της Φασιστικής οργάνωσης της Φερράρα, ο οποίος προοριζόταν για να συνεχίσει το έργο του του Μουσολίνι.

Ο όρος προέρχεται από την Ρωμαϊκή Αυτοκρατορία που αποτελούσε θεσμό κυβερνητικής εξουσίας την λεγόμενη και τετραρχία όπου την αποτελούσαν τέσσερα άτομα (τετρανδρία) με δικαστικές και εκτελεστικές εξουσίες. Την τετραρχία εκείνη την εξέλεγε η Ρωμαϊκή Σύγκλητος.

Κατηγορία:Φασισμός στην Ιταλία
Humidex

Ο **humidex** (συντομογραφία του **"hum**idity in**dex"**, *δείκτης υγρασίας*) είναι ένας δείκτης, ο οποίος χρησιμοποιείται από Καναδούς μετεωρολόγους για την περιγραφή του πόσο ζεστός φαίνεται ο καιρός στο μέσο άτομο, συνδυάζοντας την επιρροή της θερμότητας και της υγρασίας. Ο humidex είναι αδιάστατος αριθμός, που βασίζεται στη θερμοκρασία δρόσου, αλλά είναι ισοδύναμος με την ξηρά θερμοκρασία σε βαθμούς Κελσίου. Για παράδειγμα αν η θερμοκρασία είναι 30°C και ο humidex υπολογίζεται σε 40, τότε αυτό υποδεικνύει ότι η υγρή θερμοκρασία γίνεται αισθητή ως ξηρή θερμοκρασία 40°C.

Σύμφωνα με τη Μετεωρολογική Υπηρεσία του Καναδά, με humidex τουλάχιστον 30 προκαλείται «κάποια ενόχληση», με τουλάχιστον 40 προκαλείται «μεγάλη ενόχληση» και πάνω από 45 είναι επικίνδυνο. Όταν ο humidex φτάσει το 54, η θερμοπληξία είναι σχεδόν σίγουρη. Ο τύπος για τον υπολογισμό του humidex αναπτύχθηκε από τον J.M. Masterton και τον F.A. Richardson της Υπηρεσίας Ατμοσφαιρικού Περιβάλλοντος του Καναδά, το 1979. Ο humidex διαφέρει από τον δείκτη θερμότητας που χρησιμοποιείται στις Ηνωμένες Πολιτείες, στο ότι προκύπτει από τη θερμοκρασία δρόσου και όχι από την σχετική υγρασία.

Το ρεκόρ humidex στον Καναδά καταγράφηκε στις 25 Ιουλίου 2007 όταν έφτασε στο Κάρμαν της Μανιτόμπα το 53,  σπάζοντας το προηγούμενο που ήταν 52.1 καταγεγραμμένο το 1953 στο Γούιντσορ του Οντάριο.

## Τύπος υπολογισμού του humidex
Όταν η θερμοκρασία είναι 30 °C και η θερμοκρασία δρόσου είναι 15 °C, ο humidex είναι 34 (ο humidex είναι αδιάστατος αριθμός, όμως ο αριθμός υποδεικνύει προσεγγιστικά θερμοκρασία σε °C). Αν η θερμοκρασία παραμείνει στους 30 °C και η θερμοκρασία δρόσου αυξηθεί στους 25 °C, ο humidex ανεβαίνει στο 42. Ο humidex τείνει να είναι μεγαλύτερο από τον αμερικανικό δείκτη θερμότητας για ίδια θερμοκρασία και σχετική υγρασία. 

Ο τύπος υπολογισμού έχει ως εξής::
:\text{Humidex} = T\ +\ 0.5555 \times (6.11 \times e^{5417.7530 \times \left(\frac{1}{273.16} - \frac{1}{d}\right)} - 10)

Όπου d είναι η θερμοκρασία δρόσου στην Κλίμακα Κέλβιν και T η θερμοκρασία του αέρα.

## Παραπομπές


Κατηγορία:Μετεωρολογία
Πέδρο ντε Μπετανκούρ

Ο **Πέδρο ντε Μπετανκούρ** ή κατά πλήρες όνομα *Πέδρο ντε Σαν Χοσέ Μπετανκούρ* (ισπανικά: *Pedro de San José Betancur*, 21 Μαρτίου 1626 - 25 Απριλίου 1667) ήταν Ισπανός ιεραπόστολος που ανακηρύχθηκε άγιος της Καθολικής Εκκλησίας.

## Βιογραφία
Γεννήθηκε στην Τενερίφη (Κανάρια Νησιά) από αγροτική οικογένεια. Παιδί ακόμα δούλευε ως κτηνοτρόφος (γιδοβοσκός), ενώ ανέδειξε μεγάλη πνευματικότητα και διαλογισμό. Έτσι από νεαρή ηλικία ακολουθώντας τον χριστιανικό δογματισμό σε ηλικία 23 ετών ανέλαβε αποστολικό έργο στη Γουατεμάλα, όπου μεταβαίνοντας εκεί ίδρυσε το Τάγμα της Παναγίας της Βηθλεέμ, καθώς και νοσοκομεία για τη νοσηλεία αρρώστων. Το φιλανθρωπικό του έργο διαδόθηκε πολύ σύντομα σε όλη την Κεντρική Αμερική. Ο Πέδρο πέθανε στην Αντίγουα Γουατεμάλα στις 25 Απριλίου 1667, μόλις 41 χρονών
thumb|left|Σπήλαιο της Πέδρο ντε Μπετανκούρ, Τενερίφη.

Ο Πέδρο ντε Μπετανκούρ υπήρξε ένας μεγάλος υπερασπιστής του Καθολικού δόγματος και ειδικότερα του Ευαγγελισμού της Θεοτόκου, το οποίο διακηρύσσει ότι η Παναγία γεννήθηκε άσπιλη. Ήταν απόλυτα αφοσιωμένος στην Παναγία και όταν ζούσε ακόμα στην Τενερίφη πήγαινε συχνά στο ιερό προσκύνημα της Παναγίας της Κανδελάριας, της πολιούχου των Καναρίων Νήσων.

Ανακηρύχθηκε άγιος από τον Πάπα Ιωάννη Παύλο ΙΙ, το 2002, ως πρώτος άγιος των Καναρίων Νήσων, Γουατεμάλας και της Κεντρικής Αμερικής. Σήμερα, το σπήλαιο, όπου προσευχόταν και διαλογιζόταν, όταν οδηγούσε το ποίμνιό του στο νότιο τμήμα του νησιού της Τενερίφης έχει μετατραπεί σε ιερό τόπο προσκυνήματος. Η Εκκλησία του Σαν Φρανσίσκο στη Γουατεμάλα τιμάει το μέρος όπου βρίσκεται ο τάφος του. Ημέρα μνήμης και εορτής του καθιερώθηκε η 24 Απριλίου.

## Παραπομπές


## Εξωτερικοί σύνδεσμοι
* Oraciones Beethlemitas 
* Biografía de San Pedro de San José de Betancur 
* Obras del Hermano Pedro 
* Orígenes del Santo Hermano Pedro 

Κατηγορία:Άγιοι της Ρωμαιοκαθολικής Εκκλησίας
Κατηγορία:Ισπανοί κληρικοί
Κατηγορία:Ρωμαιοκαθολικοί μοναχοί
Κατηγορία:Οσιοποιήσεις από τον Πάπα Ιωάννη Παύλο Β΄
Κύπελλο Ισπανίας ποδοσφαίρου ανδρών 2011–12

Το Κύπελλο Ισπανίας 2011-2012 το κατέκτησε για 26η φορά η Μπαρτσελόνα νικώντας στον τελικό την Αθλέτικ Μπιλμπάο με 3-0. Η Ρεάλ Μαδρίτης αποκλείστηκε στα προημητελικά από τη νικήτρια του θεσμού.

## Γύρος των 32
Σε αυτόν τον γύρο συμμετέχαν 32 ομάδες, ανάμεσά τους και οι 20 ομάδες της Πριμέρα Ντιβιζιόν. Επίσης συμμετέχαν πέντε της Σεκούντα Ντιβιζιόν και εφτά της Σεκούντα Ντιβιζιόν 2.

## Γύρος των 16
Σε αυτόν το γύρο συμμετέχαν δέκα της Πριμέρα Ντιβιζιόν, δύο της Σεκούντα Ντιβιζιόν και τρεις της Σεκούντα Ντιβιζιόν 2.

## Προημητελικά

Με τα από μεγάλη επιτυχία εδώ συμμετέχαν εφτά ομάδες της Πριμέρα Ντιβιζιόν και μία της Σεκούντα Ντιβιζιόν 2.

## Ημιτελικά

## Τελικός

*Κύριο θέμα: [[Τελικός κυπέλλου Ισπανίας 2012]]*

Κυπελλο Ανδρων 2013
Κατηγορία:Εγχώρια ποδοσφαιρικά κύπελλα 2012-2013
ΑΠΟΠ Πάφου

Ο **ΑΠΟΠ Πάφου** είναι κυπριακό αθλητικό σωματείο από την Πάφο. Διαθέτει:

* καλαθοσφαιρικό τμήμα: Αθλητικός Πολιτιστικός Όμιλος Πάφου

ενώ στο παρελθόν διέθετε:

* ποδοσφαιρικό τμήμα: Αθλητικός Ποδοσφαιρικός Όμιλος Πάφου
Δανικό Λαϊκό Κόμμα

Το **Δανικό Λαϊκό Κόμμα** (δαν. *Dansk Folkeparti*) είναι ένα πολιτικό κόμμα στην Δανία. Το κόμμα ιδρύθηκε το 1995 από την Πία Κιέρσγκαρντ, η οποία ηγήθηκε του κόμματος μέχρι το 2012, όπου επικεφαλής έγινε ο Κρίστιαν Τούλεσεν Νταλ. Το κόμμα χαρακτηρίζεται συνήθως ως ριζοσπαστικά δεξιό και διαθέτει αντιμεταναστευτικές, καθώς και εθνικά και κοινωνικά συντηρητικό πρόγραμμα, αλλά ταυτόχρονα διαθέτει κεντροαριστερή και φιλο-εργατική κοινωνικο-οικονομική πολιτική.

Από τις εκλογές του 2001, το κόμμα υποστήριξε την κυβέρνηση που αποτελούνταν από το Φιλελεύθερο Κόμμα και το Συντηρητικό Λαϊκό Κόμμα, τα οποία βρίσκονταν στην κυβέρνηση μέχρι τις εκλογές του 2011, όπου και επικράτησαν κεντροαριστεροί σχηματισμοί. Παρόλο που δεν έλαβε μέρος στην κυβέρνηση, το κόμμα την υποστήριξε στα περισσότερα ζητήματα, ενώ ζήτησε ως αντάλλαγμα την υποστήριξη της κυβέρνησης προς το κόμμα όσον αφορά τις πολιτικές θέσεις του τελευταίου.

Το κόμμα εξέφρασε ως κύριους στόχους του την διατήρηση των παραδόσεων και της πολιτιστικής κληρονομιάς της Δανίας, συμπεριλαμβανομένου ζητημάτων όπως η οικογένεια, η μοναρχία και η Εκκλησία της Δανίας, ενώ προάγει την ενίσχυση της αυστηρής εφαρμογής των νόμων, την αντίθεση στη μετατροπή της Δανικής κοινωνίας σε πολυεθνική κοινωνία περιορίζοντας την μετανάστευση και προάγοντας την πολιτιστική αφομοίωση των μεταναστών στη χώρα, και την προώθηση της επιχειρηματικότητας και της οικονομικής ανάπτυξης, ενισχύοντας την εκπαίδευση και την προστασία του περιβάλλοντος.

Αυτή τη στιγμή το μικρότερο κόμμα του Φόλκετινγκ, έχοντας 6 από τις συνολικά 179 έδρες του.

## Έδρες σε κοινοβούλια

## Παραπομπές


Κατηγορία:Πολιτικά κόμματα της Δανίας
Κατηγορία:Ευρωσκεπτικιστικά κόμματα
Κατηγορία:Συντηρητικά κόμματα